**Tenk Községi Önkormányzat Képviselő – testületének 37/2021.(XII.1.) számú határozata:**

1. Tenk Község Önkormányzatának Képviselő- testülete a gazdálkodás biztosítása érdekében, az önkormányzat számlavezető pénzintézeténél 13.600.000,- Ft összegű folyószámlahitel felvételéről határoz 2022. évre vonatkozóan, 2022. december 31-i lejárattal.
2. Tenk Község Önkormányzat Képviselő- testülete nyilatkozik arról, hogy az önkormányzat ellen adósságrendezési, illetve végrehajtási eljárás nincs folyamatban.
3. Tenk Község Önkormányzat Képviselő- testülete nyilatkozik arról, hogy egyetlen hitelintézet felé sem rendelkezik lejárt hiteltartozással.
4. Tenk Község Önkormányzat Képviselő- testülete nyilatkozik arról, hogy Tenk Község Önkormányzata rendelkezik helyi adóbevétellel.
5. Tenk Község Önkormányzat Képviselő- testülete nyilatkozik arról, hogy számláját a Takarékbank Zrt.-nél vezeti és kötelezettséget vállal arra vonatkozóan, hogy számláját a hitel lejáratáig és visszafizetéséig nem szünteti meg.
6. Tenk Község Önkormányzat nyilatkozik arról, hogy Magyarország Gazdasági Stabilitásáról szóló 2011. évi CXCIV. törvény alapján az államadósság keletkezését és növekedését korlátozó szabályok értelmében az önkormányzati hitel felvételéhez a Kormány, illetőleg Magyarország 2022. évi költségvetésének a megalapozásáról szóló törvény szerint az arra jogszabályban kijelölt minisztériumnak a hozzájárulására nincs szükség.

Határidő: Azonnal

Felelős: Szopkó Tamás polgármester

**Tenk Községi Önkormányzat Képviselő – testületének 38/2021.(XII.1.) számú határozata:**

Tenk Községi Önkormányzat Képviselő- testülete Szopkó Tamás polgármester szóbeli előterjesztése alapján megtárgyalta néhai Rusvainé Morvai Margit saját halottjává nyilvánításával kapcsolatos indítványt és akként határozott, miszerint néhai Rusvainé Morvai Margitot Tenk Község Önkormányzata saját halottjának tekinti, így Tenk Község Önkormányzata az elhunyt temetésének a költségeit a rendeletben foglalt mértékben viseli.

Határidő: azonnal

Felelős: Szopkó Tamás polgármester